ΓΡΑΠΤΗ ΕΡΩΤΗΣΗ P-1106/01

υποβολή: John Cushnahan (PPE-DE) προς την Επιτροπή

(28 Μαρτίου 2001)

Θέμα: Συμφωνία σύνδεσης ΕΕ Ισραήλ

Στην ανακοίνωσή της του Μαΐου του 1998 προς το Συμβούλιο και το Ευρωπαϊκό Κοινοβούλιο η Επιτροπή ανέφερε ότι η προτιμησιακή πρόσβαση στις κοινοτικές αγορές εξαγωγών που προέρχονται από

ισραηλινούς οικισμούς στη Δυτική Όχθη και στη Λωρίδα της Γάζας και από την Ανατολική Ιερουσαλήμ και ταψίπεδα του Γκολάν παραβαίνει συμφωνηθέντες κανόνες περί καταγωγής προϊόντων εφόσον αυτά τα εδάφη δεν αποτελούν μέρος του Κράτους του Ισραήλ, βάσει του δημόσιου διεθνούς δικαίου. Υπάρχουν ενδείξεις ότι πραγματοποιούνται τέτοιες εξαγωγές. Η Ευρωπαϊκή Κοινότητα θα λάβει μέτρα για την επαλήθευση της ακρίβειας αυτών των ισχυρισμών και εάν επιβεβαιωθούν αυτές οι παραβιάσεις, θα πρέπει να τερματισθούν.

Το Σεπτέμβριο του 1998 ισραηλινοί αξιωματούχοι επιβεβαίωσαν στην Επιτροπή ότι ως ζήτημα επίσημης πολιτικής τα ισραηλινά τελωνεία συνήθως χαρακτηρίζουν προϊόντα παραγόμενα εξ ολοκλήρου ή ουσιαστικά κατεργασμένα σε ισραηλινούς οικισμούς ως καταγόμενα από το Κράτος του Ισραήλ. Μετά από διάφορες περιπτώσεις δόλιων εισαγωγών προϊόντων από οικισμούς ως προϊόντων προτιμήσεων που ανακαλύφθηκαν από τελωνειακέςπηρεσίες κρατών μελών, η Επιτροπή μας πληροφόρησε ότι η ερμηνεία της εδαφικής διάστασης εφαρμογής της συμφωνίας πουιοθετεί το Ισραήλ δεν συμπίπτει με την ερμηνεία που δέχεται η Ευρωπαϊκή Ένωση. Ωστόσο, η Επιτροπή μας διαβεβαίωσε επίσης ότι η διαδικασία επαλήθευσης της καταγωγής των προϊόντων καθιστά δυνατό τον καθορισμό του κατά πόσον ένα προϊόν μπορεί να επωφεληθεί του δικαιώματος προτιμησιακής μεταχείρισης ακόμη και στις περιπτώσεις όπου δενπάρχει συνεργασία στον προσδιορισμό της καταγωγής εκ μέρους της σχετικής τρίτης χώρας. Αφού η Επιτροπή προχώρησε στο συντονισμό εκ τωνστέρων επαληθεύσεων από τις τελωνειακέςπηρεσίες των κρατών μελών για μια σειρά εισαγωγών προϊόντων που είχαν παραχθεί σε οικισμούς, ισραηλινοί αξιωματούχοι ανακοίνωσαν δημόσια ότι το Ισραήλ απαντά στις έρευνες επαλήθευσης των κρατών μελών επαναβεβαιώνοντας το καθεστώς καταγωγής των σχετικών προϊόντων. Μπορεί το Ισραήλ να μην συνεργασθεί στον προσδιορισμό της καταγωγής ενός προϊόντος χωρίς να παραβιάζει βασική διάταξη της συμφωνίας του με την ΕΕ; Αυτή η μη συνεργασία παρακωλύει και μειώνει την ικανότητα των τελωνειακών αρχών των κρατών μελών να εντοπίζουν και να αποτρέπουν τελωνειακές απάτες; Η Επιτροπή ανέχεται ένα κατώτερο επίπεδο αποτροπής και πρόληψης τελωνειακής απάτης στα μέρη των κρατών μελών όπου γίνονται εισαγωγές ισραηλινών προϊόντων από οικισμούς;

Απάντηση του κ. Patten εξ ονόματος της Επιτροπής

(15 Μαΐου 2001)

Όπως ενδεχομένως γνωρίζει το Αξιότιμο Μέλος του Κοινοβουλίου, η συμφωνία σύνδεσης μεταξύ της Ένωσης και του Ισραήλ καθιερώνει διαδικασία για την επαλήθευση των πιστοποιητικών καταγωγής, κατά την οποία οι τελωνειακές αρχές της χώρας εισαγωγής επιστρέφουν το πιστοποιητικό καταγωγής στις τελωνειακές αρχές της χώρας εξαγωγής εάνφίσταται βάσιμη αμφιβολία ως προς τη γνησιότητα αυτών των εγγράφων, το χαρακτήρα καταγωγής των εν λόγω προϊόντων ή την εκπλήρωση των λοιπών απαιτήσεων του πρωτοκόλλου 4 της συμφωνίας. Η επαλήθευση πραγματοποιείται από τις τελωνειακές αρχές της χώρας εξαγωγής. Επί του παρόντος εφαρμόζεται η εν λόγω διαδικασία.

Περίπου 2000 πιστοποιητικά καταγωγής έχουν επιστραφεί στις τελωνειακές αρχές του Ισραήλ από τις τελωνειακές αρχές κρατών μελών. Η συμφωνία σύνδεσης μεταξύ της Ένωσης και του Ισραήλ ορίζει ότι οι τελωνειακές αρχές του Ισραήλ έχουν μέγιστη προθεσμία δέκα μηνών για να απαντήσουν στις τελωνειακές αρχές των κρατών μελών. Σε περίπτωση που οι τελωνειακές αρχές του Ισραήλ αδυνατούν να απαντήσουν ή η απάντηση δεν περιλαμβάνει επαρκή στοιχεία για την επαλήθευση της γνησιότητας του αμφισβητούμενου εγγράφου ή της πραγματικής καταγωγής των προϊόντων, οι αιτούσες τελωνειακές αρχές αρνούνται τηνπαγωγή σε προτιμήσεις.

Επ'ευκαιρία του πρώτου Συμβουλίου Σύνδεσης, στις 13 Ιουνίου 2000, η Προεδρία της Ένωσης, κατά την επίσημη ομιλία, εξέφρασε την ιδιαίτερη σημασία που αποδίδει στο σεβασμό της εδαφικής κάλυψης της συμφωνίας σύνδεσης με το Ισραήλ. Η Επιτροπή, σε πλήρη συνεργασία με τα κράτη μέλη, θα εγγυηθεί το σεβασμό της συμφωνίας σύνδεσης.